René mládenca príhody a skúsenosti

René mládenca príhody a skúsenosti (v pôvodnom pravopise René mláďenca Príhodi a Skúsenosťi) je prvý slovenský román. Bol vydaný v rokoch 1784 – 1785 a jeho autorom bol Jozef Ignác Bajza. 

Autor v ňom nastoľuje aktuálne problémy spoločnosti, a to sociálne, národné a náboženské. Zobrazuje chyby, nedostatky všetkých spoločenských vrstiev a to cirkev nevynímajúc. Tlač druhého dielu bola preto zastavená cirkevnou vrchnosťou (vyšiel spolu s prvým dielom až v roku 1955).

Opisuje cesty a zážitky Reného, syna bohatého benátskeho kupca a jeho učiteľa Van Stiphouta. Ide v podstate o cestopisný román.

Román zohral dôležitú úlohu pri riešení otázky slovenského spisovného jazyka. Bol napísaný v jazyku, ktorý si autor sám vytvoril na základe západoslovenského nárečia.

Referencie

Externé odkazy
 Prvý diel v Zlatom fonde SME
 Druhý diel v Zlatom fonde SME

Slovenské romány
Knihy v slovenskom jazyku
Knihy z 1784